CELEX: 32005D0043
Language: hr
Date: 2004-12-30 00:00:00
Title: 2005/43/EZ: Odluka Komisije od 30. prosinca 2004. o izmjeni Odluke 95/388/EZ o ažuriranju obrasca zdravstvenih certifikata za trgovinu unutar Zajednice sjemenom, jajnim stanicama i zamecima ovaca i koza (priopćena pod brojem dokumenta C(2004) 5544)  Tekst značajan za EGP

03/Sv. 43
            
            
               HR
            
            
               Službeni list Europske unije
            
            
               18
            
         32005D0043
   
               L 020/34
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 30. prosinca 2004.
   o izmjeni Odluke 95/388/EZ o ažuriranju obrasca zdravstvenih certifikata za trgovinu unutar Zajednice sjemenom, jajnim stanicama i zamecima ovaca i koza
   (priopćena pod brojem dokumenta C(2004) 5544)
   (Tekst značajan za EGP)
   (2005/43/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju zahtjeva zdravlja životinja kojima se uređuje trgovina i uvoz u Zajednicu životinja, njihovog sjemena, jajnih stanica i zametaka koji ne podliježu zahtjevima zdravlja životinja utvrđenima posebnim pravilima Zajednice navedenima u Prilogu A dijelu I. Direktive 90/425/EEZ (1), a posebno četvrtu alineju njezinog članka 11. stavka 2. i treću alineju njezinog članka 11. stavka 3.,
   budući da:
   
               (1)
            
            
               Direktivom 92/65/EEZ utvrđuju se zahtjevi zdravlja životinja kojima se uređuje trgovina sjemenom, jajnim stanicama i zamecima ovaca i koza.
            
         
               (2)
            
            
               Odlukom Komisije 95/388/EZ (2) utvrđuje se obrazac certifikata koji se primjenjuje u takvoj trgovini.
            
         
               (3)
            
            
               Uredba (EZ) br. 999/2001 Europskog parlamenta i Vijeća od 22. svibnja 2001. o pravilima za sprečavanje pojave, kontrolu i iskorjenjivanje nekih transmisivnih spongiformnih encefalopatija (3) sada pruža pravnu osnovu za sve mjere koje se odnose na TSE kod životinja. Uredbom Komisije (EZ) br. 1492/2004 izmijenjena je Uredba (EZ) br. 999/2001 za pojašnjenje posebnih zahtjeva u vezi TSE-a za trgovinu sjemenom, jajnim stanicama i zamecima ovaca i koza i za odstupanja za sjeme i zametke životinja nekih genotipova.
            
         
               (4)
            
            
               Stoga je potrebno uskladiti obrasce certifikata o zdravlju životinja iz priloga I. i II. Odluci 95/388/EZ s ažuriranim pravilima.
            
         
               (5)
            
            
               Mjere iz ove Odluke u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   1.   Prilog I. Odluci95/388/EZ zamjenjuje se Prilogom I. ovoj Odluci.
   2.   Prilog II. Odluci 95/388/EZ zamjenjuje se Prilogom II. ovoj Odluci.
   Članak 2.
   Ova se Odluka primjenjuje od 1. siječnja 2005.
   Članak 3.
   Ova je Odluka upućena državama članicama.
   
      Sastavljeno u Bruxellesu 30. prosinca 2004.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 268, 14.9.1992., str. 54. Direktiva kako je zadnje izmijenjena Direktivom 2004/68/EZ (SL L 139, 30.4.2004., str. 321.).
   
      (2)  SL L 234, 3.10.1995., str. 30.
   
      (3)  SL L 147, 31.5.2001., str. 1. Uredba kako je zadnje izmijenjena Uredbom Komisije (EZ) br. 1492/2004 (SL L 274, 24.8.2004., str. 3.).
   
      PRILOG I.
      Obrazac veterinarskog certifikata za trgovinu sjemenom ovaca i koza
      
         
      
         
      
         
   
   
      PRILOG II.
      Obrazac veterinarskog certifikata za trgovinu jajnim stanicama/zamecima ovaca i koza